CELEX: 62010CN0226
Language: ro
Date: 2010-05-10 00:00:00
Title: Cauza C-226/10: Cerere de pronunțare a unei hotărâri preliminare introdusă de Amtsgericht Köln (Germania) la 10 mai 2010 — Hannelore Adams/Germanwings GmbH

31.7.2010   
            
            
               RO
            
            
               Jurnalul Oficial al Uniunii Europene
            
            
               C 209/15
            
         Cerere de pronunțare a unei hotărâri preliminare introdusă de Amtsgericht Köln (Germania) la 10 mai 2010 — Hannelore Adams/Germanwings GmbH
   (Cauza C-226/10)
   ()
   2010/C 209/23
   Limba de procedură: germana
   
      Instanța de trimitere
   
   Amtsgericht Köln
   
      Părțile din acțiunea principală
   
   
      Reclamantă: Hannelore Adams
   
      Pârâtă: Germanwings GmbH
   
      Întrebare preliminară
   
   Articolul 4 alineatul (3) din Regulamentul (CE) nr. 261/2004 al Parlamentului European și al Consiliului din 11 februarie 2004 de stabilire a unor norme comune în materie de compensare și de asistență a pasagerilor în eventualitatea refuzului la îmbarcare și anulării sau întârzierii prelungite a zborurilor și de abrogare a Regulamentului (CEE) nr. 295/91 (1) își găsește aplicarea în cazul în care un pasager, care dispune de o rezervare confirmată pentru un zbor dus-întors, nu se prezintă în vederea înregistrării pentru zborul de retur, în următoarele împrejurări:
   
               —
            
            
               Transportatorul aerian a refuzat, împotriva voinței pasagerului care s-a prezentat la timp în vederea înregistrării pentru zborul de plecare îmbarcarea și i-a comunicat că îi va refuza și îmbarcarea pentru zborul de retur;
            
         
               —
            
            
               Refuzul la îmbarcare se întemeiază pe faptul că transportatorul aerian consideră în mod nejustificat că are dreptul la un comision de procesare pentru stornarea plății, pe care pasagerul nu l-ar fi achitat încă.
            
         
      (1)  JO L 46, p. 1, Ediție specială, 07/vol. 12, p. 218